Ruimtevaarders terug op vaste grond | Nuus24
Ruimtevaarders terug op vaste grond
Moskou – Drie ruimtevaarders het vroeg Maandag veilig in die steppe van Kazakstan in 'n Russiese Soyuz-kapsule geland ná meer as vier maande aan boord die Internasionale Ruimtestasie (IRS).Rusland se Yury Malenchenko, Sunita Williams van die VSA en Akihiko Hoshide van Japan het in die vroeë oggendure, soos beplan, geland.Die drie het een vir een uit die kapsule geklim, waarna hulle langs mekaar op 'n spesiale sitplek stelling ingeneem het voor hulle met 'n blou kombers bedek is om hulle te beskerm teen die koue. Die temperatuur was ongeveer -10 grade Celsius.Al drie het gesond gelyk, en twee van die ruimtevaarders het breed geglimlag vir die amptenare wat hulle kom haal het.Die Russian ruimtevaarder, wat ernstiger voorgekom het, het gesê die terugkeer na vaste grond het besonders goed verloop.Die span is daarna na 'n nabygeleë tent geneem vir mediese toetse.Drie vliegtuie, 12 helikopters en ses nooddiensvoertuie het gereed gestaan vir die landing, het die Ria Novosti-nuusagentskap berig.– Volg Nuus24 op Twitter.
Lees meer oor: internasionale ruimtestasie | ruimte | ruimtevaarders VOLGENDE OP NUUS24X